(8)

I samme udtalelse bekræftede PSC den holdning, som projektmedlemmerne af PESCO-projektet militær mobilitet enstemmigt var nået til enighed om, ifølge hvilken Norge opfylder følgende generelle betingelser i artikel 3 i afgørelse (FUSP) 2020/1639: — Norge opfylder betingelsen i artikel 3, litra a), der kræver, at det deler de værdier, som Unionen bygger på, jf. traktatens artikel 2, og de principper, som er omhandlet i traktatens artikel 21, stk. 1, samt målsætningerne for den fælles udenrigs- og sikkerhedspolitik (FUSP) i traktatens artikel 21, stk. 2, litra a), b), c) og h), at det ikke handler i strid med Unionens og dens medlemsstaters sikkerheds- og forsvarsinteresser, herunder overholdelse af princippet om gode naboskabsforbindelser med medlemsstaterne, og at det har en politisk dialog med Unionen, der også bør omfatte sikkerheds- og forsvarsaspekter, når det deltager i PESCO-projektet militær mobilitet — Hvad angår betingelsen i artikel 3, litra b), om Norges væsentlige merværdi til PESCO-projektet militær mobilitet indeholder underretningen en detaljeret beskrivelse af Norges bidrag, herunder om området for Norges deltagelse i dette projekt samt deltagelsens form og omfang, hvilket underbygger opfyldelsen af denne betingelse — Hvad angår betingelsen i artikel 3, litra c), vil Norges deltagelse i PESCO-projektet militær mobilitet bidrage til at styrke den fælles sikkerheds- og forsvarspolitiks (FSFP's) og Unionens ambitionsniveau, herunder til støtte for FSFP-missioner og -operationer, som nærmere angivet i underretningen — Hvad angår betingelsen i artikel 3, litra d), vedrører PESCO-projektet militær mobilitet hverken indkøb af forsvarsmateriel, forskning og kapacitetsudvikling eller anvendelse og eksport af våben eller kapacitet eller teknologi. Det udvikler heller ikke kapacitet eller teknologi. Følgelig vil Norges deltagelse i dette projekt ikke medføre afhængighed af Norge eller begrænsninger pålagt af Norge på nogen medlemsstat — Betingelsen om overensstemmelse i artikel 3, litra e), af Norges deltagelse med de relevante mere bindende PESCO-forpligtelser, også vedrørende styrkers deployeringsevne og interoperabilitet, som dette projekt bidrager til at opfylde, som nærmere angivet i bilaget til afgørelse (FUSP) 2017/2315, er også opfyldt som nærmere beskrevet i underretningen. Da PESCO-projektet militær mobilitet ikke er et kapacitetsorienteret projekt, er betingelsen om, at Norges deltagelse skal bidrage til at opfylde prioriteringerne i medfør af kapacitetsudviklingsplanen og den samordnede årlige gennemgang vedrørende forsvar eller have en positiv indvirkning på den europæiske forsvarsteknologiske og -industrielle base, ikke relevant i denne sammenhæng — Betingelsen i artikel 3, litra f), er opfyldt, eftersom en informationssikkerhedsaftale mellem Unionen og Norge (4) har været i kraft siden den 1. december 2004 — Betingelsen i artikel 3, litra g), er ikke relevant i dette tilfælde, eftersom PESCO-projektet militær mobilitet ikke gennemføres med støtte fra Det Europæiske Forsvarsagentur, og en administrativ ordning, som har fået virkning med dette agentur, derfor ikke er påkrævet — Hvad angår artikel 3, litra h), har Norge forpligtet sig til at søge at indgå en projektspecifik administrativ ordning og enhver anden nødvendig projektdokumentation i overensstemmelse med Rådets afgørelse (FUSP) 2017/2315 og (FUSP) 2018/909 (5).